Roses (ალბომი)

Roses (ალბომი)
Roses — ირლანდიურ ჯგუფ The Cranberries-ის მეექვსე სტუდიური ალბომი, რომელიც ირლანდიის რესპუბლიკაში გამოიცა 2012 წლის 24 თებერვალს, ხოლო მსოფლიო მასშტაბით - 2012 წლის 27 თებერვალს. პროდიუსერ სტივენ სტრიტის დახმარებით ჩაწერილი ეს ალბომი არის ჯგუფის დისკოგრაფიაში პირველი უკანასკნელი 10 წლის მანძილზე. თავდაპირველად დაგეგმილი იყო მისი 2004 წელს გამოცემა , მაგრამ ალბომის Wake Up and Smell the Coffee შემდეგ დაწერილი სიმღერები შენახული იქნა, ვინაიდან ჯგუფის ყველა წევრმა საკუთარი კარიერა აირჩია. ექვსწლიანი პაუზის შემდეგ, 2009-2010 წლის ტურნეს პერიოდში ცნობილი გახდა, რომ დაგეგმილი იყო ახალი ალბომის ჩაწერა. სათაური „Roses“ ცნობილი გახდა ჯგუფის ოფიციალური ვებ-გვერდით, 2011 წლის 24 მაისს. ცნობილია, რომ ალბომში საუბარია ურთიერთობებზე, რომანტიკულ სიყვარულსა და სხვა ფორმების სიყვარულზე.
ჩაწერის სესიები
ჯგუფი მუშაობდა 19 სიმღერაზე. ისინი იწერებოდა 2011 წლის აპრილში-ივნისში პროდიუსერ სტივენ სტრიტის დახმარებით, რომელიც ასევე მუშაობდა ჯგუფის სამ ალბომზე Everybody Else Is Doing It, So Why Can't We?, No Need to Argue და Wake Up and Smell the Coffee. ალბომისთვის დასრულებული იქნა 18 სიმღერა. პროდიუსერის თქმით, მათში „კვლავ ბრუნდება ჯგუფის ადრეული ალბომების ბნელი ატმოსფერო“ . ალბომში შეტანილი სიმღერები ასევე იწერებოდა დამატებითი სიმებიანი ინსტრუმენტების თანხლებით.
პირველი სესია (სტუდია Metalworks, ტორონტო)
15 სიმღერა იწერებოდა სტუდიაში Metalworks, ტორონტოში (კანადა), 2011 წლის 18 აპრილიდან 15 მაისამდე . 11 სიმღერა, გარდა კომპოზიციებისა „Losing My Mind“ და „Waiting in Walthamstow“, იწერებოდა პირველ სესიაზე, სიმღერებთან „Someday“, „Eyelash“, „Serendipity“, „In It Together“, „Perfect World“ და „Stop Me“ ერთად, რომელთა გამოცემა დაგეგმილია დამატებითი სიმღერებისა და სინგლების b-გვერდების სახით.
მეორე სესია (სტუდია Miloco, ლონდონი)
ჯგუფი და პროდიუსერი სტივენ სტრიტი მოგვიანებით კვლავ შეიკრიბნენ, ამჯერად - სტუდიაში Miloco, ლონდონში. ოთხი ახალი დამატებითი სიმღერა იწერებოდა 20-22 ივნისს. სამი ახალი სიმღერა „Losing My Mind“, „Waiting in Walthamstow“ და „Always“ დასრულებული იქნა ამ პერიოდში.
ინფორმაცია სიმღერებზე
სიმღერაზე „Tomorrow“ საუბრისას ო'რიორდანმა „ბილბორდს“ უამბო, რომ „იგი არის იმაზე, რომ ხოლმე ზოგიერთ საკითხზე ზედმეტად ბევრს ვფიქრობთ...როდესაც ხოლმე სპონტანურობა უკეთესი გზაა. ხვალ შესაძლოა ეს წამი ვეღარ დაიბრუნო. ამიტომ ეს სიმღერა არის გაგრძელებაზე, ახალგაზრდა თაობაზე და იმაზე, თუ როგორ ღელავენ მრავალ სისულელეზე. ისინი არ ფიქრობენ, რომ სულელები არიან, უბრალოდ როდესაც თავად უფროსი ხარ, უკეთ იცი.“ ამ სიმღერის ერთწუთიანი ნაწყვეტი გამოქვეყნდა 2011 წლის 31 ივლისს.
„Astral Projections“ აღწერილია, როგორც „ოცნებებით სავსე როკ სიმღერა, რომელიც შეიძლება იყოს ადვილად დასამახსოვრებელი“, ხოლო „In It Together“ არის „მხიარული სიმღერა, რომელიც იგივე ატმოსფეროს, ქმნის, რაც „Stars“ - ფერადს“
„Schizophrenic Playboy“ აღწერილია, როგორც როკ-სიმღერა სექსუალური კავშირების რისკზე. ნოელ ჰოგანი სტუდიურ ვერსია „ჯეიმზ ბონდურად“ აღწერს. ამ სიმღერის ერთწუთიანი ნაწყვეტი გამოქვეყნდა 2011 წლის 31 აგვისტოს.
„Fire and Soul“ აღწერილია, როგორც ბალადა განმეორებადი დასარტყმელი საკრავებით და მსუბუქი ელექტრონიკის ელემენტებით. ამ სიმღერის ერთწუთიანი ნაწყვეტი გამოქვეყნდა 2011 წლის 13 ოქტომბერს.
სიმღერები განსხვავდება ტემპებით და განწყობით. სხვადასხვა შეფასებით, ახალი სიმღერების სპექტრი „მერყეობს ნაზი და ზაფხულის განწყობით სავსე „Fire and Soul“-იდან რეგეის გავლენით დაწერილ „Raining In My Heart“-ამდე და გამალებულ გრიგალამდე, რომელიც „Conduct Yourself“-ში მძვინვარებს“. სასათაურო სიმღერა „Roses“ აღწერილია, როგორც „მეტად მწირი, მაგრამ ძალიან მძლავრი კომპოზიცია“. მისი მელოდია ეკუთვნის ნოელ ჰოგანს, რომელმაც ის ჩაწერამდე რამდენიმე წლით ადრე მოიფიქრა.
სიმღერები „Someday“, „Raining in My Heart“, „Astral Projections“ და „In it Together“ ჩაწერა დაგეგმილი იყო 2004 წლის ალბომისთვის. სწორედ ამ სიმღერებზე მუშაობდა ჯგუფი 2003 წლის სესიების დროს, სანამ 2011 წელს ალბომს Roses თავიდან ჩაწერდა.
საკონცერტო შესრულებები
სიმღერები Astral Projections და In It Together პირველად შესრულდა ბელფასტში (ჩრდილოეთი ირლანდია), 2003 წლის 29 მაისს. „Astral Projections“ ასევე შესრულდა 2010 წელს, რამდენიმე ლათინოამერიკულ კონცერტზე, ტურნეს „Reunion“ ფარგლებში.
„Tomorrow“ ჯგუფმა პირველად შეასრულა 2011 წლის 18 ივნისს, ფესტივალზე „London Feis“. „Schizophrenic Playboy“ პირველად შესრულდა პორტუგალიაში, 16 ივლისს, ფესტივალზე „Marés Vivas“ (პორტო).
სიმღერების სია
ალბომის Roses სიმღერების სია ცნობილი გახდა 2011 წლის 5 ოქტომბერს .
ყველა სიმღერის პროდიუსერი - სტივენ სტრიტი.
ჩარტები
გამოცემები
ჟურნალთან Billboard 2011 წლის ოქტომბერში საუბრისას ჯგუფის ვოკალისტი დოლორეს ო'რიორდანი ამბობდა, რომ ალბომი გამოიცემოდა 2012 წლის თებერვალში.
21 ივლისს გიტარისტმა ნოელ ჰოგანმა ახსენა, რომ ალბომამდე ალბათ გამოიცემოდა EP ამის შესახებ დღეისათვის არაფერია ცნობილი.
სქოლიო
2012 წლის ალბომები
ალბომები სტივენ სტრიტის პროდიუსერობით
The Cranberries-ის ალბომები
Shock Records-ის ალბომები
Downtown Records-ის ალბომები
Cooking Vinyl-ის ალბომები